kardosdrur/scandi-wiki huggingface dataset:
Jerome Karle

Jerome Karle (født 18. juni 1918, død 6. juni 2013) var en amerikansk kemiker, der sammen med Herbert A. Hauptman blev tildelt Nobelprisen i kemi i 1985 for deres afgørende indsats for udvikling af direkte metoder for krystalstrukturbestemmelse.

Eksterne henvisninger 

Kemikere fra USA
Nobelprismodtagere i kemi
Nobelprismodtagere fra USA
Personer fra New York City
Valter Matošević

Valter Matoševic (født 11. juni 1970) er en kroatisk tidligere håndboldmålmand.

Klubkarriere  
Matoševic spillede for en række europæiske topklubber, blandt andet:
2004–2005  RK Zagreb
2005–2007  HSG Wetzlar 
2007–2008  Portland San Antonio
2008–2009  FCK Håndbold

Landshold 
Matošević var en del af det kroatiske landshold, der vandt guld i OL to gange: 1996 og 2004. Desuden var han med til at vinde VM-guld 2003.

Referencer

Eksterne henvisninger 

Håndboldspillere fra Kroatien
Håndboldspillere fra HSG Wetzlar
Håndboldspillere fra R.K. Metković
Håndboldspillere fra RK Zagreb
Personer fra Rijeka
Deltagere for Kroatien ved sommer-OL 1996
Deltagere for Kroatien ved sommer-OL 2004
Olympiske mestre fra Kroatien
Henrik Knudsen

Henrik Knudsen er navnet på flere personer:

 Henrik Knudsen Gyldenstierne (f. 1540) (1540-1592) – en dansk admiral
 Henrik Knudsen (født 1964) (1964-) – en dansk Elvis-fan fra Randers
 Henrik Knudsen (født 1982) (1982-) – en dansk håndboldspiller fra Haderslev
Jens Nyhuus

Jens Nyhuus (født 28. februar 1990 i Rødovre) er en dansk håndboldspiller, der spiller for FIF som målmand.

Han debuterede som seniorspiller for F.C. København Håndbold.

Eksterne henvisninger 
 

Håndboldspillere fra Danmark
Håndboldspillere fra FIF
Håndboldspillere fra FC København Håndbold
Personer fra Rødovre
Einar Sand Koren

Einar Riegelhuth Koren (født Einar Sand Koren; 12. november 1984 i Tønsberg) er en norsk håndboldspiller, der spiller for Haslum Håndballklubb som stregspiller.

Han fik debut på Norges A-landshold den 18. november 2006 i en kamp mod Danmark.

Han er gift med håndboldspilleren Linn-Kristin Riegelhuth Koren.

Klubhold 
 Runar Håndball
 Haslum Håndballklubb (2006-2009)
 F.C. København Håndbold (2009-2010)
 Haslum Håndballklubb (2010-)

Referencer

Eksterne henvisninger 
 
 Einar Sand Korens spillerprofil på Haslum Håndballklubbs officielle hjemmeside. 

Håndboldspillere fra Norge
Håndboldspillere fra FC København Håndbold
Personer fra Tønsberg
Lommetyveri

Lommetyveri er en form for tyveri, der oftest sker, uden at offeret straks opdager det. Lommetyverier begås af lommetyve, og de går ofte efter penge, kreditkort, mobiltelefoner eller andre værdigenstande, som offeret har i lommen eller i en taske (tasketyverier). Selve tyveriet udføres med stor behændighed, og tyven distraherer ofte offeret ved at stille spørgsmål eller "komme til" at gå ind i ham/hende.

Lommetyveri straffes som andre tyverier med fængsel i indtil 1 år og 6 måneder jf. Straffelovens § 285.

Tyveri
Antoine Bourdelle

Émile Antoine Bourdelle (30. oktober 1861 i Montauban, Tarn-et-Garonne – 1. oktober 1929 i Le Vésinet) var en fransk billedhugger og lærer, der gennem mange år var assistent for Auguste Rodin. 

Bourdelle fik gennem sit virke som lærer stor indflydelse på billedhuggere fra en lang række europæiske lande, USA og Japan. Rodins indflydelse på Bourdelle kan ses i den kraftfulde linje og stærke bevægelse i Bourdelles værker, men Bourdelle var også påvirket af sine studier af græsk og egyptisk kunst. Hans værker tæller freskoer og relieffer i Théâtre des Champs-Élysées (1912), monumenter og mange portrætbuster. Et større værk er mindesmærket for den polske digter Adam Mickiewicz (1929).

Antoine Bourdelles bolig og atelier i Paris har siden 1948 været museum.

Eksterne henvisninger 

 

Billedhuggere fra Frankrig
Bertram N. Brockhouse

Bertram Neville Brockhouse (født 15. juli 1918, død 13. oktober 2003) var en canadisk fysiker. Han modtog Nobelprisen i fysik i 1994.

Kilder og henvisninger 

Nobelprismodtagere i fysik
Fysikere fra Canada
Nobelprismodtagere fra Canada
Målmand (flertydig)

Målmand har flere betydninger:

Sport
 Målmand – generelt
 Målmand (fodbold)
 Målmand (håndbold)

Film
 Målmand (film) – en sovjetisk film fra 1936
Øster Kejlstrup

Øster Kejlstrup  var en herregård lidt nord for Silkeborg, i Gødvad Sogn, Gjern Herred, i det der nu er byens industrikvarter. Dens historie går tilbage til 1400-tallet hvor den fra privat eje blev overdraget til biskop Bo Mogensen i Århus. I 1485 er det nævnt at den i 40 år har hørt under Ring Kloster; I det 16. og 17. århundrede var den krongods, og hørte den under Silkeborg Slot. I 1661 blev den sammen med den nærliggende Vester Kejlstrup, overdraget til vinskænk Christian Fischer, og var derefter i privat eje til Silkeborg Kommune overtog den i 1961. Bygningerne blev efterhånden revet ned i løbet af 1970'erne, og den eneste tilbageværende er en kartoffelkælder der nu er en del Søhøjlandets Landbrugsmuseum der hører under Søhøjlandets Landboforening.

Eksterne kilder/henvisninger
 J.P. Trap: Danmark, bd. 6. Viborg Amt, fjerde udgave 1925.
 Søhøjlandets Landbrugsmuseum

Herregårde i Silkeborg Kommune
Herregårde i Viborg Amt
Bygninger, konstruktioner og anlæg i Silkeborg
Clive Barker

Clive Barker (født 5. oktober 1952 i Liverpool) er en engelsk forfatter, filminstruktør og kunstner, der er bedst kendt for sine fantasy- og horrorværker.

Barker fik sit gennembrud i midten af 1980'erne med en serie af noveller og blev dermed etableret som en førende horrorforfatter. Han har siden skrevet mange romaner og andre værker. Flere af hans værker er filmatiseret, ofte med ham selv som producer og/eller instruktør; mest kendt er Hellraiser-serien fra 1987-2002, der er baseret på novellen The Hellbound Heart.

Faglitteratur / kilder 
 Rikke Schubart: Candyman – hævnen er sød (Information, 28.9.1993)
 Nicolas Barbano: Kong Splat! (Mega Express nr. 1, 1996)
 Anya Mathilde Poulsen: Barkers B-film (Levende Billeder nr. 126, 1996)

Eksterne henvisninger 

 Officiel hjemmeside
 
 Clive Barker nyheder & anmeldelser på Skræk og Rædsel

Romanforfattere fra England
Filminstruktører fra Storbritannien
Novelleforfattere fra Storbritannien
Fantasyforfattere fra Storbritannien
Erhvervsskolernes ElevOrganisation

Erhvervsskolernes ElevOrganisation (forkortet EEO) er en dansk interesseorganisation for HTX, EUD, EUX og SOSU/PAU elever. Organisationen blev stiftet i 1996. Organisationen blev dannet, fordi elevrådene på nogle tekniske skoler manglede et landsdækkende forum.
EEOs primære formål er, at erhvervsskoleelever og HTX-elever får reel indflydelse på deres uddannelse, og at skabe gode forudsætninger for elevrådene på erhvervsskolerne. Det sker gennem elevråd, elevrepræsentation i skolernes bestyrelser og andre steder, hvor de kan få indflydelse gennem såvel parlamentarisk som udenomsparlamentarisk arbejde. 

Formanden for Erhvervsskolernes ElevOrganisation er Julie Kølskov Madsen, næstformanden med ansvar for organisation er Albert Janssens og næstformanden med ansvar for politik er Eskild Jansen.

EEOs sekretariat er placeret på Vibevej i København og kaldes Elevbevægelsens Hus, da man deler huset sammen med DGS og LH.

EEO er medlem af Dansk Ungdoms Fællesråd.

Foreningen mødes minimum 3 gange årligt. I efteråret på Kongressen, til foråret på Landsmødet og om sommeren på Sommerlejren.

I 2013 skiftede EEO navn fra Erhvervsskolernes Elev-Organisation til Erhvervsskolernes ElevOrganisation.

Kongressen 
Erhvervsskolernes ElevOrganisation har flere myndigheder, heraf er kongressen den højeste. På kongressen gennemgås EEO's vedtægter. Der laves en handlingsplan for det nye år, og der vælges en ny hovedbestyrelse. Derudover behandles udtalelser til specifik politik, som EEO skal føre. 

Kongressen foregår generelt altid i Roskilde, på Roskilde Tekniske Skole afdeling Vilvorde.

Landsmøde 
Landsmødet er EEO's næsthøjeste myndighed. Her indsuppleres til hovedbestyrelsen, og der vedtages udtalelser. Landsmødet er mere rettet mod aktivitet end Kongressen er, da der er flere workshops og mere tid til erfaringsudveksling mellem EEO's medlemselevråd.

Hovedbestyrelsen 
Erhvervsskolernes ElevOrganisations tredjehøjeste myndighed er hovedbestyrelsen. Denne består af den daglige ledelse og de stående udvalg (EUD og HTX).

Forretningsudvalget 
Forretningsudvalget består af formanden, de to næstformænd, de to ordførere, en international officer og en regionsordfører.

EUD-udvalget 
EUD (Erhvervsuddannelses)-udvalget består af elever fra erhvervsuddannelserne. De sørger for at varetage interesserne for eleverne på erhvervsuddannelserne i EEO's hovedbestyrelse og laver også politik på området.

HTX-udvalget 
HTX-udvalget består af elever fra de tekniske gymnasier. De sørger for at varetage interesserne for eleverne på HTX i EEO's hovedbestyrelse og laver også politik på området.

Referencer

Eksterne henvisninger 
 Erhvervsskolernes ElevOrganisations hjemmeside 

Etableret i 1996
Elev- og studenterbevægelsen
Foreninger fra Danmark
Kaneto Shindō

Kaneto Shindō (født 22. april 1912, død 29. maj 2012) var en japansk filminstruktør, manuskriptforfatter, filmproducer og forfatter. Han instruerede 48 film og skrev 238 manuskripter. Hans bedst kendte film er Children of Hiroshima, The Naked Island, horrorfilmen Onibaba, Kuroneko og A Last Note. Shindos manuskripter er indspillet af instruktører som Kon Ichikawa, Keisuke Kinoshita, Fumio Kamei og Tadashi Imai.

Eksterne henvisninger 
 

Filminstruktører fra Japan
Hundredårige

Personer fra Hiroshima
Herbert C. Brown

Herbert Charles Brown (født 22. maj 1912, død 19. december 2004) var en engelsk-født amerikansk kemiker, som sammen med Georg Wittig modtog Nobelprisen i kemi i 1979.
Han modtog Linus Pauling Award i 1968.

Nobelprismodtagere i kemi
Kemikere fra Storbritannien
Kemikere fra USA
Nobelprismodtagere fra Storbritannien
Nobelprismodtagere fra USA
Personer fra London
Modtagere af Priestley Medal
Knightsbridge University

Knightsbridge University er et privat dansk ikke-akkrediteret universitet, som blev grundlagt i 1991 af Henrik Fyrst Kristensen, beliggende i Spentrup ved Randers. 

På trods af universitetet er beliggende i Danmark har det gennem årene været registreret i henholdsvis Liberia og Antigua og Barbuda.

Universitetet er ikke godkendt af de danske myndigheder.

Se også 
 Diploma Mill – falske eksamensbeviser.

Ekstern henvisning 
 DR artikel om falske universitetsgrader

Uddannelsesinstitutioner i Danmark
Vester Kejlstrup

Vester Kejlstrup var en herregård i Balle Sogn og fra 1941 Alderslyst Sogn, der var beliggende, oprindelig lidt nord for Silkeborg, i byens nuværende industrikvarter. Den hørte under Silkeborg Slot, og blev i 1661 sammen med den nærliggende Vester Kejlstrup, overdraget til vinskænk Christian Fischer, og var derefter i privat eje til Silkeborg Kommune købte den i 1943 og fortsatte allerede påbegyndte udstykninger. Gården er senere nedrevet.

Først i 1900-tallet havde den iflg. Danske Gaarde et areal på 670 tdr. land, deraf ager 530, mose 34, skov 30, hedeplantning ca. 50, tilliggende til husene 20, have og gårdsplads 6 tdr. land. 

Gården blev udstykket i 1936 til husmandssteder.

Eksterne kilder/henvisninger 

 J.P. Trap: Danmark, bd. 6. Viborg Amt, fjerde udgave 1925.

Herregårde i Silkeborg Kommune
Herregårde i Viborg Amt
Bygninger, konstruktioner og anlæg i Silkeborg
Kanal Frederikshavn

Kanal Frederikshavn er en nyhedsportal på internettet, som primært formidler nyheder fra Frederikshavn-området. Den blev grundlagt 1. januar 2009, 

Kanalen er selvproducerende med en målsætning om, at borgerne i området selv leverer nyhederne enten i form af artikler eller videoklip.

Eksterne henvisninger 
Kanal Frederikshavns hjemmeside

Netaviser fra Danmark
Frederikshavn
Etableret i 1999
Idom

Idom er en landsby i det nordlige Vestjylland med . Idom er beliggende ni kilometer sydvest for Holstebro og 13 kilometer nordøst for Ulfborg.

Byen ligger i Region Midtjylland og hører til Holstebro Kommune. Idom er beliggende i Idom Sogn.

Idom har i samarbejde med sin nabolandsby Råsted, modtaget Region Midtjyllands landsbypris 2 gange. Dette har været begrundet med landsbyernes måde at nytænke "landsby" som koncept, samt det gode samarbejde mellem de mange forskellige frivilligeudvalg. Idom-Råsted har modtaget prisen i 2009 og 2019.

Kilder 

Byer i Holstebro Kommune
Skave (by)

Skave er en landsby i det nordlige Vestjylland med . Skave er beliggende 13 kilometer nordøst for Holstebro. Nærmeste by er Borbjerg fire kilometer nordvest.

Byen ligger i Region Midtjylland og hører til Holstebro Kommune. Skave er beliggende i Borbjerg Sogn.

Kilder 

Byer i Holstebro Kommune
Herrup

Herrup er en landsby i det nordlige Vestjylland med , beliggende i Sevel Sogn. Herrup ligger 13 kilometer sydøst for Vinderup og 22 kilometer nordøst for Holstebro.

Byen er beliggende i Region Midtjylland og hører til Holstebro Kommune.

Kilder 

Byer i Holstebro Kommune
Bajram Fetai

Bajram Fetai (født 7. september 1985) er en tidligere dansk-makedonsk professionel fodboldspiller, der sidst spillede for FC Roskilde.

Klubkarriere 
Fetai startede karrieren som seniorspiller i B.93. Her spillede han to sæsoner, inden han blev solgt til skotske Rangers. Den dengang 18-årig unge angriber havde måneden før været til prøvetræning i klubben og imponeret så meget, at han blev tilbudt en treårig kontrakt.

Den 24. marts fik Fetai sin debut for Rangers i en 4-1 sejr over Dunfermline, hvor han i 72' minut erstattede Michael Mols. Da Fetai langt fra havde imponeret i sin nye klub, udlejede de den unge angriber til skotske Inverness Caledonian Thistle FC.

Den 11. august 2005 offentligjorde internettet, at efter en prøvetræning med succes i Silkeborg IF havde Fetai fået en kontrakt af klubben.
Silkeborg IF's cheftræner Viggo Jensen sagde: "Bajram er en meget spændende spiller, og selvom han er ung, har han jo oplevet lidt af hvert. Det ses ofte, at det giver meget hår på brystet at have været i udlandet at spille, og det håber vi selvfølgelig også er tilfældet her. De takter, Bajram Fetai viste under sin prøvetræning i SIF, var virkelig lovende, og jeg glæder mig meget over hans tilgang."

Med kun 18 ligakampe til gode, skiftede Fetai til FC Nordsjælland i 2007. Gode præstationer og en stabil form resulterede i, at han fik sin debut på ligalandsholdet. Han etablerede sig som en vigtig spiller for FCN og spillede i alt over 100 ligakampe, inden han i 2011 skiftede til Lyngby BK, da han ikke kunne blive enig med FCN om en ny kontrakt.

I 2012/13 sæsonen skiftede Fetai til tyrkiske Denizlispor. I slutningen af november 2013 blev han løst fra sin kontrakt, da han var ude i en lang periode med en knæskade.

I april 2014 trænede Fetai med FC Vestsjælland.

Den 9. juli 2014 skiftede Fetai til FC Roskilde i 1. division.

Eksterne henvisninger 
 Tv2sport.dk - 07-08-2012 - Fetai: Jeg skifter til Denizlispor

Referencer 

Fodboldspillere fra Rangers F.C.
Fodboldspillere fra Silkeborg IF
Fodboldspillere fra FC Nordsjælland
Fodboldspillere fra Lyngby Boldklub
Fodboldspillere fra Albanien
Fodboldspillere fra Denizlispor
Fodboldspillere fra FC Roskilde
Fodboldspillere fra Inverness Caledonian Thistle F.C.
Julius Axelrod

Julius Axelrod (født 30. maj 1912, død 29. december 2004) var en amerikansk biokemiker. Han vandt og delte Nobelprisen i fysiologi eller medicin sammen med Bernard Katz og Ulf von Euler i 1970.

Eksterne henvisninger 

Biokemikere
Kemikere fra USA
Personer fra New York City
Nobelprismodtagere fra USA
Nobelprismodtagere i medicin
Alfons 5. af Portugal

Alfons 5. af Portugal, portugisisk Dom Afonso V (15. januar 1432 på paladset i Sintra – 28. august 1481 i Sintra), var den 12. konge af Portugal fra 1438 til 1481. Han tilhørte Aviz-dynastiet og var søn af kong Edvard 1. af Portugal og prinsesse Leonor af Aragonien.

Se også
Portugals historie
Portugals konger

Eksterne links

 

Huset Aviz
Konger af Portugal
Fyrster fra middelalderen
Hvam Mejeriby

Hvam Mejeriby er en landsby i det nordlige Vestjylland med . Hvam Mejeriby er beliggende en kilometer vest for Borbjerg og 12 kilometer nordøst for Holstebro.

Byen ligger i Region Midtjylland og hører til Holstebro Kommune. Hvam Mejeriby er beliggende i Borbjerg Sogn.

Kilder 

Byer i Holstebro Kommune
Kōh-i Nūr

Kōh-i Nūr (hindi: कोहिनूर, persisk/urdu: کوہ نور, telugu: కోహినూరు) er persisk for Lysbjerget. Det er en diamant på 105 karat eller 21,6 g og har været den største kendte i verden. Den stammer fra en mine ved Guntur i den indiske delstat Andhra Pradesh, men som følge af krige har adskillige monarker ejet diamanten. Den blev endeligt erobret af Det britiske Ostindiske kompagni og blev en del af de britiske kronregalier, da dronning Victoria blev kejserinde af Indien i 1877. Diamanten blev slebet om i 1852. Før vejede den 186 karat.

Eksterne henvisninger 
 The World of Famous Diamonds
 History of the Kohinoor 

Diamant
Kronjuveler
Nenad Novaković

Nenad Novaković (født 14. juli 1982) er en serbisk professionel fodboldspiller, der senest spillede for Debreceni.

Karriere 
Novakovic kom til Odense Boldklub i december 2006.

Den 31. januar 2007 kom han til Reggina Calcio, hvor han debuterede den 16. december mod Parma FC. I sommeren 2008 blev han udlånt til den norske klub Aalesund FK. 

Den 7. januar 2009 skrev han kontrakt med FC Nordsjælland. Et halvandet år efter blev hen enig med klubben om at få ophævet sin kontrakt eftersom han havde svært ved at skaffe sig spilletid.

Referencer 

Fodboldspillere fra Serbien
Fodboldspillere fra Odense Boldklub
Fodboldspillere fra Køge Boldklub
Fodboldspillere fra Reggina Calcio
Fodboldspillere fra FC Nordsjælland
Fodboldspillere fra Aalesunds FK
Fodboldspillere fra Debreceni VSC
Krunderup

Krunderup er en lille satellitby til Holstebro i det nordlige Vestjylland med . Krunderup er beliggende to kilometer nordvest for udkanten af Holstebro og syv kilometer fra centrum. Fra Krunderup er der 14 kilometer mod nord til Struer.

Byen ligger i Region Midtjylland og hører til Holstebro Kommune. Krunderup er beliggende i Naur Sogn.

Kilder 

Byer i Holstebro Kommune
Satellitbyer i Danmark
Mike Wallace (journalist)

Myron Leon "Mike" Wallace (9. maj 1918 – 7. april 2012) var en amerikansk journalist og var tidligere ansat hos Columbia Broadcasting System, hvor han i mange år medvirkede i nyhedsmagasinet 60 Minutes.

Referencer

Eksterne henvisninger 

 
 

Journalister fra USA
Tv-personligheder fra USA
Personer fra Massachusetts
Mads Thomsen (fodboldspiller)

Mads H. Thomsen (født 15. marts 1989) er en tidligere dansk professionel fodboldspiller.

Karriere

Lyngby BK 
Som ungdomsspiller spillede Mads Thomsen i Lyngby BK, hvor han første gang blev indlemmet i seniortruppen i august 2007 til en kamp i Superligaen mod Esbjerg fB. Inden da havde han blandt andet været til prøvetræning i hollandske FC Twente, dog uden at det blev til en kontrakt med hollænderne.

FC Nordsjælland 
I vinteren 2008 skiftede Thomsen til FC Nordsjælland efter at have spillet en god efterårssæson for Lyngby. Opholdet i FC Nordsjælland blev dog aldrig den store succes for Thomsen, der fik en stor del af tiden i klubben ødelagt af flere skader. I sommeren 2012 udløb Thomsens kontrakt med FC Nordsjælland, hvorefter han forlod klubben.

Søllerød-Vedbæk 
Efter bruddet med FC Nordsjælland var Thomsen på prøvetræning i 1. divisionsklubben Viborg FF. Det blev dog ikke til en kontrakt, hvorefter Thomsen drog videre til BSV, hvor han fik en aftale på plads i starten af august 2012..

I august 2013 meddelte Mads, at han grundet skader ville indstille sin karriere som professionel fodboldspiller. Han sagde efterfølgende til bold.dk: "Det er en beslutning, jeg er nået frem til i løbet af sommeren. Det meste af foråret blev ødelagt af skader, og det samme gjorde dele af sæsonoptakten. Det var på tide at trække en streg i sandet og sige, at nu går den ikke mere. Men det var en pissesvær beslutning."

Eksterne henvisninger 
 Mads Thomsen, All-time Superstats.dk, hentet 3. juli 2012

Referencer 

Fodboldspillere fra Danmark
Fodboldspillere fra Lyngby Boldklub
Fodboldspillere fra FC Nordsjælland
Fodboldspillere fra Boldklubben Søllerød-Vedbæk
Theodor Mortensen

Ole Theodor Jensen Mortensen (født 22. februar 1868 i Harløse, død 3. april 1952 på Frederiksberg) var en dansk zoolog.

Mortensen tog artium 1885, teologisk embedseksamen 1890, men begyndte derpå at studere zoologi. Han var 1894 assistent ved det zoologiske institut i Giessen og tog 1895 magisterkonferensen. 1895—97 var han ansat som assistent ved Dansk biologisk Station, 1897 disputerede han for den filosofiske doktorgrad med afhandlingen Systematiske Studier over Echinodermlarver, 1902—1917|17 var hanassistent først ved Zoologisk Studiesamling og senere ved Zoologisk Museum; 1917 ansatteshan endelig som inspektor ved museets 2. afdeling.

Hans videnskabelige arbejdsfelt var frem for alt echinodermerne, og gennem en anselig række rigt illustrerede publikationer, for eksempel Echinoidea, I—II i Ingolf-ekspeditionens resultater, Echinoidea fra Siam-ekspeditionen 1899—1900, Studies on the development of Crinoids (1920) samt Development and larval forms of Echinoderms (1921) har han for længst vundet sig internationel ry som en af de ledende forskere på dette område. Blandt hans arbejder over andre dyregrupper kan nævnes bearbejdelsen af de nordiske ribbegopler (1912) i Ingolf-ekspeditionen; heri findes den smukke monografi af den stærkt afvigende form Tjalfiella. Endelig bør omtales hans Undersøgelser over vor almimdelige Rejes Biologi (1897).

Mortensen var en fortræffelig samler, der ikke blot som få var velkendt med dansk havfauna, men som også på forskellige lange rejser — til Siam, til Vestindien, til Stillehavet og til Ostindien — har skaffet sig selv og museet et storartet undersøgelsesmateriale. Hans interesse for studier i naturen gjorde ham til ivrig talsmand for oprettelsen af et dansk marint laboratorium.

Kilder 

 

Zoologer fra Danmark
Museumsfolk fra Danmark
Faglitterære forfattere fra Danmark
Danskere i 1800-tallet
Danskere i 1900-tallet